રાજકોટ તા. ૩૦ : હાર્દિકની રાજકોટની સભામાં લોકો આવશે કે નહીં આવે તેવી અનેક પ્રકારની અટકળોનો બુધવારે રાત્રે યોજાયેલી જંગી સભા બાદ રિઝલ્ટ આવી ગયું. GMDC જેવી સભા કરવાની ઈચ્છા રાખનારા હાર્દિકે રાજકોટમાં પણ મોટી સંખ્યામાં હાજર રહેલા સમર્થકોની વચ્ચે સભા કરી. બુધવારે રાત્રે સભા ગજવ્યા પછી આજે સવારે હાર્દિકે સરદાર પટેલ ભવનમાં ખોડલધામના ચેરમને નરેશભાઈ પટેલ સાથે મુલાકાત કરી. હાર્દિકે આ મુલાકાતની માહિતી ટ્વીટ કરીને આપી હતી. હાર્દિક અને નરેશભાઈ પટેલ વચ્ચે લગભગ ૧૫ મિનિટ સુધી બેઠક ચાલી હતી. આ બેઠક પછી હાર્દિકે કહ્યું કે, નરેશભાઈએ તેને કહ્યું કે તેઓ સમાજના હિતમાં સાથે જ છે.